ДОГОВОР ЗА ОБЩЕСТВЕНА ПОРЪЧКА

№ IX-4-18/08.04.2015 г.

Днес, 08.04.2015 г., в гр. София на основание чл. 101е от ЗОП между:

Б**олница “Лозенец”** 1407 София, ул. “Козяк” № 1, тел. 9607-223, факс 962-4771, ЕИК 831901901, ДДС № BG 831901901, представлявана от проф. д-р Любомир Д. Спасов д.м. – директор чрез Десислава Пенчева - упълномощено лице по чл. 8, ал.2 от ЗОП със Заповед № 17/07.01.2015 г. и Веска А. Рушкова – гл. счетоводител, наричана за краткост **ВЪЗЛОЖИТЕЛ**, от една страна

и

**„Медицинска техника инженеринг” ООД**, ЕИК 831641528, със седалище и адрес на управление: гр. София 1750, р-н „Младост“, жк. „Младост 1“, бл.28Б, ул. „Димитър Моллов“, тел. 02 4627117, факс 02 4627129, e-mail: [info@mte-bg.com](mailto:info@mte-bg.com) , представлявана от Йонка Христова Гетова-Христанова – управител определен за изпълнител след проведена процедура за възлагане на обществена поръчка чрез публична покана № **9038676** *(уникален номер на поръчката в Регистъра на обществени поръчки*), наричано по-долу за краткост „ИЗПЪЛНИТЕЛ“, от друга страна,

***се сключи настоящият договор за възлагане на обществена поръчка, наричан по-долу за краткост „Договор“, с предмет: “Доставка по обособени позиции на специализирана, регистрираща хартия за работата на медицинска техника и апаратура в Болница „Лозенец” за период от 12 месеца за Обособена позиция 5 – „Хартия за програматор на пейсмейкъри Medtronic 9790 или еквивалентен“***

Страните се споразумяха за следното:

**І. ПРЕДМЕТ НА ДОГОВОРА**

ВЪЗЛОЖИТЕЛЯТ възлага, а ИЗПЪЛНИТЕЛЯТ приема да извършва доставка на заявени стокии, съгласно приложение № 1- неразделна част от настоящия договор, за период от 12 месеца за нуждите на болница „Лозенец“. Описаните в приложението количества са ориентировъчни за 12 /дванадесет/ месеца и заявките зависят от нуждите и финансовите възможности на ВЪЗЛОЖИТЕЛЯ.

1. 1.1 Качеството на доставените стоки следва да отговаря на техническите спецификации от документацията за обществената поръчка, както и на параметрите и техническите характеристики, посочени в техническото предложение на ИЗПЪЛНИТЕЛЯ за участие в процедурата.

**ІІ. ЦЕНА И НАЧИН НА ПЛАЩАНЕ**

2.1. ВЪЗЛОЖИТЕЛЯТ дължи на ИЗПЪЛНИТЕЛЯ възнаграждение в размер на 325 лв. (без ДДС) и 390 (с включен ДДС). ВЪЗЛОЖИТЕЛЯТ заплаща на ИЗПЪЛНИТЕЛЯ стойността на доставяните по отделни заявки стоки, съгласно Приложението – неразделна част от договора. Единичните цени са валидни и непроменими до края на срока за изпълнението на договора.

2.2. Заплащането се извършва въз основа на предоставена фактура от страна на изпълнителя и след извършване на доставката, която се приема с двустранно подписан приемно-предавателен протокол.

2.3. Дължимата от ВЪЗЛОЖИТЕЛЯ сума се заплаща по банков път в срок от 60 дни считано от датата на предаване на консумативите и издаване на фактура.

2.4. Плащането се извършва в български левове, с платежно нареждане по следната банкова сметка, посочена от ИЗПЪЛНИТЕЛЯ:

BIC: Заличено обстоятелство на основание чл. 72 от ДОПК

IBAN:

БАНКА:

2.5. ИЗПЪЛНИТЕЛЯТ е длъжен да уведомява писмено ВЪЗЛОЖИТЕЛЯ за всички последващи промени по т. 2.4 в срок от 10 дни считано от момента на промяната. В случай че ИЗПЪЛНИТЕЛЯТ не уведоми ВЪЗЛОЖИТЕЛЯ в този срок, счита се, че плащанията са надлежно извършени.

2.6. Договорената цена е окончателна и не подлежи на актуализация за срока на настоящия договор.

2.7. Когато ИЗПЪЛНИТЕЛЯТ е сключил договор/договори за подизпълнение, ВЪЗЛОЖИТЕЛЯТ извършва окончателно плащане към него, след като бъдат представени доказателства, че ИЗПЪЛНИТЕЛЯТ е заплатил на подизпълнителя/подизпълнителите за изпълнените от тях доставки, които са приети по реда на т. 9.3.

**ІІІ. СРОК И МЯСТО НА ИЗПЪЛНЕНИЕ**

3.1. Договорът влиза в сила от момента на подписването и има действие за срок от 12 месеца.

3.2. Срокът на доставката на заявените количества се определя до 1 /един/ ден от направената заявка, франко складовете на ВЪЗЛОЖИТЕЛЯ.

3.3. Мястото на изпълнение на поръчката е адреса на ВЪЗЛОЖИТЕЛЯТ.

**ІV. ПРАВА И ЗАДЪЛЖЕНИЯ НА СТРАНИТЕ**

**4. ВЪЗЛОЖИТЕЛЯТ има право:**

4.1 . ВЪЗЛОЖИТЕЛЯТ заявява вида и количеството на необходимите му стоки, като прави конкретни писмени заявки в зависимост от нуждите си.

4.2. Да изисква от ИЗПЪЛНИТЕЛЯ да изпълнява в срок и без отклонения съответните доставки съгласно Техническата спецификация на обществената поръчка.

4.3. Да извършва проверка във всеки момент от изпълнението на договора относно качество, количества, стадии на изпълнение, технически параметри, без това да пречи на оперативната дейност на ИЗПЪЛНИТЕЛЯ.

4.4. Да задържи съответна част от гаранцията за изпълнение при неизпълнение от страна на ИЗПЪЛНИТЕЛЯ на клаузи от договора и да получи неустойка в размера, определен в т. 10.1 от настоящия договор.

4.5. Да прави рекламации при установяване на некачествена доставки, която не е в съответствие с техническата спецификация и с техническото предложение на ИЗПЪЛНИТЕЛЯ.

4.6. Да изисква от ИЗПЪЛНИТЕЛЯ да сключи и да му представи договори за подизпълнение с посочените в офертата му подизпълнители.

**5. ВЪЗЛОЖИТЕЛЯТ е длъжен:**

5.1. Да заплати на ИЗПЪЛНИТЕЛЯ възнаграждение в размер, при условия и в срокове съгласно настоящия договор. Подаването на заявка автоматично задължава ВЪЗЛОЖИТЕЛЯ с условията на плащане, посочени в раздел II.

5.2. ВЪЗЛОЖИТЕЛЯТ се задължава да не разпространява под каквато и да е форма всяка предоставена му от ИЗПЪЛНИТЕЛЯ информация, имаща характер на търговска тайна и изрично упомената от ИЗПЪЛНИТЕЛЯ като такава в представената от него оферта.

5.3 ВЪЗЛОЖИТЕЛЯТ е длъжен да прегледа състоянието на доставените стоки и да ги рекламира, ако това е необходимо.

5.4 ВЪЗЛОЖИТЕЛЯТ е длъжен да посочва винаги точната спецификация на стоките.

**6. ИЗПЪЛНИТЕЛЯТ има право:**

6.1. Да получи уговореното възнаграждение при условията и в сроковете, посочени в настоящия договор.

6.2. Да иска от ВЪЗЛОЖИТЕЛЯ необходимото съдействие за осъществяване на доставките по договора, включително предоставяне на нужната информация и документи за изпълнение на договора.

**7. ИЗПЪЛНИТЕЛЯТ e длъжен:**

7.1. Да изпълни поръчката качествено в съответствие с предложеното в офертата му, включително техническото предложение, което е неразделна част от настоящия договор.

7.2. Да не предоставя документи и информация на трети лица относно изпълнението на поръчката, както и да не използва информация, станала му известна при изпълнение на задълженията му по настоящия договор.

7.3. Да сключи договор/договори за подизпълнение с посочените в офертата му подизпълнители в срок от ......... дни от сключване на настоящия договор и да предостави оригинален екземпляр на ВЪЗЛОЖИТЕЛЯ в 3-дневен срок.

7.4. ИЗПЪЛНИТЕЛЯТ трябва да изпълнява задължението си с грижата на добър търговец.

7.5. ИЗПЪЛНИТЕЛЯТ се задължава да доставя заявените стоки франко складовете на Университетска болница “Лозенец”, в сроковете, посочени от ВЪЗЛОЖИТЕЛЯ в писмената заявка.

7.6. ИЗПЪЛНИТЕЛЯТ се задължава да доставя заявените стоки подходящо опаковани. Всяка пратка следва да бъде придружавана от фактура.

7.7. ИЗПЪЛНИТЕЛЯТ е длъжен да предаде договорените стоки във вида, количеството и качеството, уговорени в конкретната заявка.

7.8. При констатиране некачествена доставка, което не е по вина на ВЪЗЛОЖИТЕЛЯ, ИЗПЪЛНИТЕЛЯТ приема рекламацията и е длъжен да замени посочените стоки в предварително съгласуван от двете страни срок от установяването, удостоверено със съответния документ.

**V. ГАРАНЦИЯ ЗА ИЗПЪЛНЕНИЕ**

8.1. ИЗПЪЛНИТЕЛЯТ гарантира изпълнението на произтичащите от настоящия договор свои задължения с гаранция за добро изпълнение в размер на 0,16 (нула и 0,16) лева, представляващи 0.05 % от неговата обща стойност, без ДДС.

8.2. ВЪЗЛОЖИТЕЛЯТ задържа и се удовлетворява от гаранцията, когато ИЗПЪЛНИТЕЛЯТ системно не изпълнява някое от задълженията си по договора, както и когато прекъсне или забави изпълнението на задълженията си по договора с повече от 5 /пет/ дни.

8.3. ВЪЗЛОЖИТЕЛЯТ има право да усвои сумата от гаранцията, без това да го лишава от правото да търси обезщетение за претърпени вреди.

8.4. При липса на възражения по изпълнението на договора ВЪЗЛОЖИТЕЛЯТ освобождава гаранцията по т. 8.1 в срок от 10 /десет/ дни след последната доставка, без да дължи лихви за периода, през който средствата законно са престояли при него. В случай, че гаранцията за добро изпълнение е парична, същата се освобождава в 10- /десет/ дневен срок след извършване на последната доставка по договора.

В случай, че ИЗПЪНИТЕЛЯ е избрал форма на банкова гаранция, оригиналът на банковата гаранция се връща в 10/ десет дневен срок след извършване на последната доставка.

8.5. Гаранцията за изпълнение не се освобождава от ВЪЗЛОЖИТЕЛЯ, ако в процеса на изпълнение на договора е възникнал спор между страните относно неизпълнение на задълженията на ИЗПЪЛНИТЕЛЯ и въпросът е отнесен за решаване пред съд. При решаване на спора в полза на ВЪЗЛОЖИТЕЛЯ той може да пристъпи към усвояване на гаранцията за изпълнение.

**VI. ПРЕДАВАНЕ И ПРИЕМАНЕ ЗА ИЗПЪЛНЕНИЕТО**

9.1. Приемането се извършва с подписване приемно-предавателен протокол от определени от страна на ВЪЗЛОЖИТЕЛЯ и ИЗПЪЛНИТЕЛЯ лица.

9.2. Приемането по настоящия договор се удостоверява с подписване от лицата по т. 9.1 на двустранен протокол/акт или на друг документ.

9.3. Когато ИЗПЪЛНИТЕЛЯТ е сключил договор/договори за подизпълнение, работата на подизпълнителите се приема от ВЪЗЛОЖИТЕЛЯ в присъствието на ИЗПЪЛНИТЕЛЯ и подизпълнителя.

9.4 При несъответствие на поетите задължения от ИЗПЪЛНИТЕЛЯ съгласно т. 7.6 и т. 7.8, ВЪЗЛОЖИТЕЛЯТ има право да не приеме доставката.

**VІІ. НЕУСТОЙКИ**

10.1. В случай на забавяне при изпълнението на работата по договора ИЗПЪЛНИТЕЛЯТ дължи на ВЪЗЛОЖИТЕЛЯ неустойка в размер на 0,1 % за всеки просрочен ден, но не повече от 0.05 % от стойността на забавената доставка.

10.2. Изплащането на неустойката не лишава изправната страна от правото да търси реално изпълнение и обезщетение за претърпени вреди.

**VІІІ. НЕПРЕДВИДЕНИ ОБСТОЯТЕЛСТВА**

11.1. Страните по настоящия договор не дължат обезщетение за претърпени вреди и загуби, в случай че последните са причинени от непреодолима сила.

11.2. В случай че страната, която е следвало да изпълни свое задължение по договора, е била в забава, тя не може да се позовава на непреодолима сила.

11.3. Страната, засегната от непреодолима сила, е длъжна да предприеме всички действия с грижата на добър стопанин, за да намали до минимум понесените вреди и загуби, както и да уведоми писмено другата страна в срок 3 /три/ от настъпването на непреодолимата сила. При неуведомяване се дължи обезщетение за настъпилите от това вреди.

11.4. Докато трае непреодолимата сила, изпълнението на задълженията на свързаните с тях насрещни задължения се спира.

**IХ. ПРЕКРАТЯВАНЕ НА ДОГОВОРА**

12.1. Настоящият договор се прекратява:

12.1.1. С изтичане на срока по т. 3.1 или с достигане на предвидената в т. 2.1 стойност;

12.1.2. По взаимно съгласие между страните, изразено в писмена форма;

12.1.3. При виновно неизпълнение на задълженията на една от страните по договора – с 10-дневно писмено предизвестие от изправната до неизправната страна;

12.1.4. При констатирани нередности и/или конфликт на интереси – с изпращане на едностранно писмено предизвестие от ВЪЗЛОЖИТЕЛЯ до ИЗПЪЛНИТЕЛЯ;

12.1.5. С окончателното му изпълнение;

12.1.6. По реда на чл. 43, ал. 4 от Закона за обществените поръчки;

12.1.7. Когато са настъпили съществени промени във финансирането на обществената поръчка – предмет на договора, извън правомощията на ВЪЗЛОЖИТЕЛЯ, които той не е могъл или не е бил длъжен да предвиди или да предотврати – с писмено уведомление, веднага след настъпване на обстоятелствата.

12.2. ВЪЗЛОЖИТЕЛЯТ може да прекрати договора без предизвестие, когато ИЗПЪЛНИТЕЛЯТ:

12.2.1. забави изпълнението на някое от задълженията си по договора с повече от 5 работни дни;

12.2.2. не отстрани в разумен срок, определен от ВЪЗЛОЖИТЕЛЯ, констатирани недостатъци;

12.2.3. не изпълни точно някое от задълженията си по договора;

12.2.4. използва подизпълнител, без да е декларирал това в офертата си, или използва подизпълнител, който е различен от този, посочен в офертата му;

12.2.5. бъде обявен в несъстоятелност или когато е в производство по несъстоятелност или ликвидация.

12.3. ВЪЗЛОЖИТЕЛЯТ може да прекрати договора едностранно с 30 /тридесет дневно/ предизвестие, без дължими неустойки и обезщетения и без необходимост от допълнителна обосновка. Прекратяването става след уреждане на финансовите взаимоотношения между страните за извършените от страна на ИЗПЪЛНИТЕЛЯ и одобрени от ВЪЗЛОЖИТЕЛЯ дейности по изпълнение на договора.

**Х. ЗАКЛЮЧИТЕЛНИ РАЗПОРЕДБИ**

13. Изменение на сключен договор за обществена поръчка се допуска по изключение, при условията на чл. 43, ал. 2 от Закона за обществените поръчки.

14. Всички съобщения, предизвестия и нареждания, свързани с изпълнението на този договор и разменяни между ВЪЗЛОЖИТЕЛЯ и ИЗПЪЛНИТЕЛЯ, са валидни, когато са изпратени по пощата (с обратна разписка), по факс, електронна поща или предадени чрез куриер срещу подпис на приемащата страна.

15. Страните определят следните координатори по този договор:

ЗА ВЪЗЛОЖИТЕЛЯ Заличено обстоятелство на основание чл. 2 от ЗЗЛД

ЗА ИЗПЪЛНИТЕЛЯ: Заличено обстоятелство на основание чл. 2 от ЗЗЛД

16. Когато някоя от страните е променила адреса си, без да уведоми за новия си адрес другата страна, съобщенията ще се считат за надлежно връчени и когато са изпратени на стария адрес.

17. Всички спорове по този договор ще се уреждат чрез преговори между страните, а при непостигане на съгласие – ще се отнасят за решаване от компетентния съд в Република България.

18. За всички неуредени в този договор въпроси се прилагат разпоредбите на действащото законодателство

19. Нито една от страните няма право да прехвърля правата и задълженията, произтичащи от този договор, на трета страна, освен в случаите по чл. 43, ал. 7 ЗОП.

Настоящият договор се сключи в два еднообразни екземпляра – по един за всяка от страните.

**ИЗПЪЛНИТЕЛ: ВЪЗЛОЖИТЕЛ:**

**„Медицинска Техника Инженеринг” ООД Болница “Лозенец”**

**\_\_\_\_\_\_\_\_\_\_\_\_\_\_\_\_\_\_\_\_\_\_\_ \_\_\_\_\_\_\_\_\_\_\_\_\_\_\_\_\_\_\_\_\_\_**

Заличено обстоятелство на основание чл. 2 от ЗЗЛД

Заличено обстоятелство на основание чл. 2 от ЗЗЛД

**\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_**

Заличено обстоятелство на основание чл. 2 от ЗЗЛД

|  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- |
|  | **Обособена позиция 5 - Хартия за програматор на пейсмейкъри Medtronic 9790 или еквивалентен** | | | |  |  |  |  |  |  |
| № | **Наиманование** | **Размери, описание** | **Мярка** | **Количество** | **каталожен  номер** | **производител** | **Единична цена в лв. без ДДС** | **Единична  цена в лв. с ДДС** | **Обща  стойност в лв. без ДДС** | **Обща стойност в лв.  с ДДС** |
| 1 | Хартия за програматор на пейсмейкъри **Medtronic 9790 или еквивалентен** | 110х150х200 | бр. | 100 | 10455 | Ceracarta Италия | 3,25 | 3,90 | 325,00 | 390,00 |
| **Всичко:** | | | | | | | | | 325,00 | 390,00 |
|  |  |  |  |  |  |  |  |  |  |  |
|  | ИЗПЪЛНИТЕЛ: |  |  |  |  | ВЪЗЛОЖИТЕЛ: | | | | |
|  |  |  |  |  |  | |  |  |  |  |
|  | **„Медицинска техника инженеринг” ООД:** | |  |  |  | **Болница "Лозенец":** | | | | |
|  | \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ | |  |  |  |  | | | | |
|  | Заличено обстоятелство на основание чл. 2 от ЗЗЛД | |  |  |  | \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ | | | | |
|  |  |  |  |  |  | Заличено обстоятелство на основание чл. 2 от ЗЗЛД | | | | |
|  |  |  |  |  |  | \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ | | | | |
|  |  |  |  |  |  | Заличено обстоятелство на основание чл. 2 от ЗЗЛД | | | | |
|  |  |  |  |  |  |  |  |  |  |  |
|  |  |  |  |  |  |  |  |  |  |  |
|  |  |  |  |  |  |  |  |  |  |  |
|  |  |  |  |  |  |  |  |  |  |  |
|  |  |  |  |  |  |  |  |  |  |  |